
E L Ő T E R J E S Z T É S

Sülysáp Város Önkormányzata Képviselő-testületének

2017. augusztus 23.-én tartandó munkaterv szerinti ülésére

11. napirendhez

Tárgy: Sülysápi Őszbeforduló – a Sülysápi Városnap és a Sülysápi Mackó Fesztivál támogatására benyújtott pályázat önerejének módosítása
Tisztelt Képviselő-testület!

Sülysáp Város Önkormányzata Képviselő-testületének 39/2018. (II. 22.) ÖKT határozatával döntött arról, hogy pályázatot nyújt be a HAJT-A Csapat Akciócsoport területén megvalósított kulturális és egészségmegőrző rendezvények támogatása céljából kiírt VP6-19.2.1.-41-5-17 azonosítószámú LEADER támogatási keretre.

A határozat értelmében az önkormányzat a Sülysápi Őszbeforduló – a Sülysápi Városnap és a Sülysápi Mackó Fesztivál elnevezésű programok finanszírozására 7.250.000 Ft pályázati támogatás igénylése mellett 1.318.761 Ft összegű önerőt biztosít. 

Ugyan a pályázattal kapcsolatban hivatalos döntés még nem érkezett, az egyik programelem, azaz a Városnap megvalósítása időszerűvé vált, és a programot ahhoz, hogy sikeres pályázat esetén a költségek elszámolhatók legyenek, a kiírásnak megfelelően kell megvalósítani.  
A Sülysápi Városnap programjai között szerepel a hőlégballonos függeszkedés megnevezésű programelem, melyre a legkedvezőbb ajánlatot adó szolgáltató visszalépett, így a soron következő ajánlattevővel kell megvalósítani a programot, ami 60.351 Ft többletköltséget eredményez. Ennek vállalásáról a Képviselő-testületnek döntenie szükséges.
Kérem a tisztelt Képvelő-testület támogató döntését az ügyben!
…/2018. (VIII. 23.) ÖKT határozati javaslat

Sülysáp Város Önkormányzat Képviselő-testülete a 39/2018. (II. 22.) ÖKT határozatát a következők szerint módosítja:
1./ a VP6-19.2.1.-41-5-17 azonosítószámú pályázat finanszírozására 7.250.000 Ft igényelt támogatás mellett 1.379.112 Ft önerőt biztosít az önkormányzat 2018. évi költségvetéséből.

2./ felkéri és felhatalmazza a polgármestert a szükséges intézkedések megtételére.

Határidő: azonnal
Felelős: polgármester

Sülysáp, 2018. augusztus 16.

